OpenLLM-France/wikimedia huggingface dataset:
# Jaume II de Xèrica

Jaume II de Xèrica i Álvarez de Azagra (mort el 1321) fou un noble valencià, fill de Jaume de Xèrica i d'Elfa Álvarez de Azagra.
Igual que el seu pare, fou un dels caps de la Unió d'Aragó. El 1291 era present a les converses de Monteagudo entre Jaume II i Sanç IV de Castella.
El 1296 el rei Jaume II aprofita la minoria d'edat del nou rei de Castella Ferran IV i el conflicte entre els seus regents per apoderar-se del regne de Múrcia, participant Jaume II de Xèrica molt activament, per la qual cosa el 1298 actuava com a procurador del rei al regne de València i a Múrcia. El 1300 fou distingit com a alferes i portabandera reial.
No obstant això, la seva participació en la facció nobiliària aragonesa en 1300 i ser ell designat pels nobles aragonesos jutge, juntament amb Don Lope Ferrench de Luna i reclamar deutes que suposadament el rei tenia amb ells, va fer que se'l considerés rebel i que fos processat vers el 1301, moment en el qual el justícia d'Aragó va dictaminar contra els privilegis dels nobles; però el rei aviat el va perdonar i fins i tot li feu assumir el càrrec de portantveus del seu fill, l'infant i primogènit Jaume d'Aragó i d'Anjou, com a procurador general d'Aragó.
El 23 de març de 1304 atorgà a Sinarques la carta pobla a 70 famílies cristianes. El mateix 1304 acompanyava el rei a les visites que feu als reis de Portugal i Castella. El 1309 va participar en les campanyes bèl·liques d'Almeria, i just després serví el segon fill del rei, l'infant Alfons (futur successor).
Pels seus serveis a la corona, especialment amb els infants, se li concedí la mà d'una de les filles de l'almirall Roger de Llúria: Beatriu de Llúria (morta el 1334), que era l'hereva de Cocentaina entre altres poblacions. En morir el 1321, ella va quedar com a administradora del patrimoni dels Xèrica, fet que l'enfrontà al seu mateix fill, Jaume III de Xèrica.

## Matrimoni i descendents

Estava casat amb Beatriu de Llúria, filla de l'almirall Roger de Llúria:
* Jaume III de Xèrica i de Llúria
* Maria de Xèrica (Maria Alvarez)
* Pere de Xèrica i de Llúria
* Teresa (?-1321)
* Beatriu de Llúria
* Alfons Roger de Llúria
Podria ser que hagués tingut un fill fora del matrimoni:
* Joan Álvarez (?-1337)

## Referències

* 1 2 3 4 5 6 7 8 Mestre, 1998: p. 1139 i 1140, entrada: "Xèrica"
* ↑ FERRER ROMAGUERA, Manuel Vicente. Dominio y explotación territorial en la Valencia foral (en castellà). València: Universitat de València, 2000, p. 105. ISBN ISBN 8437040485.
* ↑ L'Enciclopèdia.cat
* Mestre i Campi, Jesús (director). Diccionari d'Història de Catalunya. Edicions 62, 1998, p. 1.147 p.; p. 1139 i 1140 entrada: "Xèrica". ISBN 84-297-3521-6.
* «Xèrica». L'Enciclopèdia.cat. Barcelona: Grup Enciclopèdia Catalana. [Consulta: 20 març 2014].
# Setge de Salses

Setge de Salses té aquests significats:
* Setge de Salses (1285), el setge del Castell de Salses va acabar amb l'ocupació croada de la ciutadella durant la Croada contra la Corona d'Aragó
* Setge de Salses (1639), el setge del Castell de Salses durant la guerra dels Trenta Anys va acabar amb la conquesta francesa
* Setge de Salses (1639-40), durant la guerra dels Trenta Anys va acabar amb la recuperació pels catalans
* Setge de Salses (1642), el setge del Castell de Salses durant la guerra dels Segadors va acabar amb la conquesta francesa als castellans
# George Davis Snell

George Davis Snell (Bradford, Massachusetts, 1903 - Bar Harbor, 1996) fou un genetista i professor universitari nord-americà guardonat amb el Premi Nobel de Medicina o Fisiologia l'any 1980.

## Biografia

Va néixer el 19 de desembre de 1903 a la ciutat de Bradford, població situada a l'estat nord-americà de Massachusetts. Va estudiar genètica a la Universitat Harvard sota la direcció de William E. Castle, on es doctorà el 1930. Posteriorment amplià els seus estudis durant una estada postdoctoral a la Universitat de Texas treballant sota la direcció de Hermann Joseph Muller, i fou successivament professor de zoologia a la Universitat Brown entre 1930 i 1931 i professor ajudant de medicina a la Universitat Washington de Saint Louis entre 1933 i 1934. El 1935 entrà a treballar com a investigador al Laboratori Jackson de Bar Harbor, on restà la resta de la seva vida. Morí en aquesta ciutat de l'estat de Maine el 6 de juny de 1996.

## Recerca científica

Inicià la seva recerca a la Universitat de Texas estudiant els efectes genètics dels raigs X sobre els ratolins. Però Snell es feu mundialment conegut per les seves posteriors investigacions sobre la immunologia, sent el primer a descriure els antigens d'histocompatibilitat responsables del rebuig d'òrgans i teixits trasplantats, fet que portà a Jean Dausset a descriure l'any 1958 el complex d'histocompatibilitat principal (MHC) així com els Antígens dels Leucòcits Humans (HLA).
L'any 1980 fou guardonat, juntament amb Baruj Benacerraf i Jean Dausset, amb el Premi Nobel de Medicina o Fisiologia pels descobriments relacionats amb estructures determinades per la genètica a la superfície de la cèl·lula que regulen les reaccions immunològiques.

## Enllaços externs

* «George Davis Snell» (en anglès). The Nobel Prize. The Nobel Foundation.
# Jacques Bigot

* Aquest article tracta sobre el polític alsacià. Si cerqueu l'entomòleg francès del s. XIX, vegeu «Jacques Marie Frangile Bigot».
Jacques Bigot (Estrasburg, 1952) és un polític alsacià. Es llicencià en dret a la Universitat d'Estrasburg i des del 1975 s'especialitzà en afers econòmics i dret de família. La seva esposa, Josiane Bigot, és consellera de la Cort d'Apel·lacions de Colmar. De 1986 a 1993 fou president de la Cambra de Comerç d'Alsàcia i el 1993 fou nomenat president de l'organització transfronterera Euro-Info Consumidors (EIC), amb seu a Kehl.
Des del Congrés de Pau de 1975 és afiliat al Partit Socialista, des del 1983 fou candidat a l'alcaldia d'Illkirch-Graffenstaden, càrrec que ocupa des del 1995. Durant la presidència de Catherine Trautmann i Roland Ries fou nomenat vicepresident de la Comunitat Urbana d'Estrasburg, de la que n'és president des del 2008, igual que president de l'Associació de Comunitats Urbanes de França.
També fou candidat socialista a les eleccions regionals franceses de 1998 i 2004 per a presidir el Consell Regional d'Alsàcia.

## Enllaços externs

* Web de les eleccions municipals de març de 2008 Arxivat 2008-11-06 a Wayback Machine.
| Precedit per: André Durr | Alcalde d'Illkirch-Graffenstaden 1995 - | Succeït per: en el càrrec |
| Precedit per: Robert Grossmann | President de la Comunitat Urbana d'Estrasburg 2008 | Succeït per: en el càrrec |
# Rob Bourdon

Rob Bourdon (nascut el 20 de gener de 1979 a Calabasas, Califòrnia) és el bateria del grup de nu metal Linkin Park, i el més jove de la banda. Rob va començar a tocar la bateria quan tenia deu anys, després de conèixer Joey Kramer, el bateria d'Aerosmith. Va tocar en diferents bandes, una de les quals va ser Relative Degree, on va conèixer el futur membre de Linkin Park Brad Delson. Poc després va formar la banda Xero, juntament amb Mike Shinoda i Brad Delson, que acabaria esdevenint Linkin Park.

## Referències

* ↑ IMDb, Rob Bourdon - Biography
* 1 2 Rob Bourdon biography Arxivat 2009-11-06 a Wayback Machine.

## Enllaços externs

* Biografia de Rob a la web de Linkin Park Arxivat 2008-09-16 a Wayback Machine.
# Claassenia fulva

Claassenia fulva és una espècie d'insecte plecòpter pertanyent a la família dels pèrlids.

## Referències

* ↑ Wu, C.F., 1934. Ann. ent. Soc. Amer. 27:256.
* ↑ uBio (anglès)
* ↑ Wu, C.F., 1973. Acta ent. sin. 16(2):110 (120).
* ↑ Catalogue of Life (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 25 octubre 2011].

## Enllaços externs

* Encyclopedia of Life (anglès)
* Plecoptera Species File (Version 1.1/4.0) (anglès)
# Senyoria d'Illa Jordà

La senyoria de l'Illa Jordà (mala adaptació de la forma francesa L'Isle-Jourdain, en occità L'Isla de Baish) fou una jurisdicció feudal d'Occitània a França, que va esdevenir comtat des de vers el 1345 fins al 1375

## Llista de senyors de l'IIla

* Odó c. 1000-1038
* Ramon I (fill) 1038-1089
* Jordà I (fill) 1089-1132
* Bernat I (fill) 1132-?
* Jordà II (fill) ?-1195 (vescomte de Gimois)
* Jordà III (fill) 1196-1205 (vescomte de Gimois i senyor de Terrides)

## Llista de Barons de l'Illa Jordà

* Bernat II Jordà (fill) 1205-1228
* Bernat III (fill) 1228-1240
* Jordà IV (fill) 1240-1271
* Jordà V (fill) 1271-1303 o 1306 (senyor de Casaubon i Cornillan)
* Bernat IV Jordà (fill) 1303 o 1306-1340

## Llista de comtes de l'Illa Jordà

* Bertran I (fill) 1340-1349
* Joan Jordà I (fill) 1349-1365
* Bertran II (fill) 1365-1369
* Joan Jordà II (fill de Bertran I) 1369-1375 (senyor de Clermont-Soubiran)
* a França 1375
* Jordà VI (fill de Joan Jordà II) 1375-1405.
* Venuts els drets a la corona francesa el 1405.
# Jacques Beurlet

Jacques Beurlet (Marche-en-Famenne, 21 de desembre de 1944 - Marche-en-Famenne, 26 de setembre de 2020) fou un futbolista belga.

## Selecció de Bèlgica

Va formar part de l'equip belga a la Copa del Món de 1970.

## Referències

* ↑ Royal Belgian Football Association: Number of caps
* ↑ «Fiche du joueur sur le site du Standard de Liège». Arxivat de l'original el 2019-12-21. [Consulta: 17 gener 2018].
# Ràdujni (Magadan)

* Per a altres significats, vegeu «Ràdujni».
Ràdujni (en rus: Радужный) és un poble (possiólok) de l'óblast de Magadan, a Rússia, que el 2021 tenia 96 habitants.

## Referències

* ↑ «Численность населения муниципальных образований, городских и сельских населённых пунктов» (en rus). [Consulta: 14 març 2024].
# Nadëb (poble)

Els nadëb o nadöb són un poble indígena que habita en una regió entre els rius riu Negro i Japurá, a l'estat de l'Amazones (Brasil). Són coneguts també per diversos noms: : Nadobo, Kaborí, Guariba, Anodöup, Makunadöbö, Marahan, Kuyawí, Hahöb i Xuriwai.
El 2010 eren uns 850 individus que viuen en diversos llocs en la conca dels rius Uneiuxi i Tea, afluents del marge dret del riu Negro, en el municipi de Santa Isabel del Rio Negro (0° 24′ 50″ S, 65° 1′ 8″ O﻿ / ﻿0.41389°S,65.01889°O﻿ / -0.41389; -65.01889) i entre aquest i São Gabriel da Cachoeira als marges del riu Negro a la riba del llac Jutaí del Paraná Boá-Boá.
Considerats regionalment com Makú per ser originalment nòmades, caçadors-recol·lectors, ara són seminòmades i depenen també de l'agricultura itinerant.
Són predominantment matrilocals i el marit ha d'ajudar els seus sogres en totes les labors, ètnicament endogàmics, consideren a la cosina creuada bilateral com la parella ideal pel matrimoni i prohibeixen el matrimoni amb la cosina paral·lela per línia materna. Prefereixen l'exogàmia entre els seus grups locals.
La seva llengua pertany a la branca Nadahup de la Família makú.

## Referències

* ↑ Nadöb a pib.socioambiental
* ↑ Nadëb (poble) a Ethnologue (18th ed., 2015)

## Bibliografia

* Gomes, Maria Rodrigues 2008 Nadëb do Rio Negro - Quem foi e quem é? Arxivat 2021-09-02 a Wayback Machine.; Antropos 2: 9-40.
* Münzel, Mark (1969-1972) "Notas preliminares sobre os Kaborí (makú entre o Río Negro e o Japurá)"; Revista de Antropología 17-20 (1ª parte):137-181.
* Schultz, Harald (1959) "Ligeiras notas sobre os Makú do paraná Boá-Boá"; Revista do Museu Paulista 11: 109-132.
* Weir, E. M. Helen (1984) "A Negaçâo e outros tópicos da gramática Nadëb". Dissertaçâo do grau de Mestre en Lingüística. Universidade Estadual de Campinas. mec.
    (1994) "Nadëb"; Typological studies in negation: 291-323. Peter Kahrel & René van den Berg eds. Typological Studies in Language, 29. Benjamins, Ámsterdam.
Pobles indígenes del Brasil :
Pobles indígenes de la Regió Nord :
Pobles indígenes de la Regió Nord-est :
Pobles indígenes de la Regió Centre-Oest :
Pobles indígenes de les regions Sud i Sud-est :
Articles relacionats :
# Guillermo Oliveras de la Riva

Guillermo Oliveras de la Riva (Barcelona, 1907 - Barcelona, 1938) fou un pilot d'automobilisme català. Debutà el 1929 al circuit Terramar de Sant Pere de Ribes i poc després guanyà la seva primera cursa amb un Bugatti a la Rabassada. Dos anys més tard guanyà un repte de velocitat contra una avioneta a Terramar i el 1933 fou un dels participants en la primera cursa automobilística celebrada al circuit de Montjuïc.

## Referències

* ↑ «Guillermo Oliveras de la Riva». enciclopedia.cat. GEC - Enciclopèdia de l'esport català. [Consulta: 9 febrer 2016].
# Ivica Račan

Ivica Račan (Ebersbach, Alemanya, 24 de febrer de 1944 - Zagreb, Croàcia, 29 d'abril de 2007), polític de l'esquerra croata, fou el primer ministre de Croàcia. Va néixer en un camp de treball a Ebersbach a Alemanya, on la seva mare fou presonera. Ell i la seva mare sobrevisqueren al bombardeig aliat de Dresden de l'any 1945, on restaren aïllats al soterrani d'un edifici enrunat.

## Biografia

Durant la república socialista de Iugoslàvia, Račan fou un membre de la Lliga de Comunistes de Croàcia. A la dècada dels 70 ascendí en els seus càrrecs dins del partit. Al final dels anys 80, destacà com un dels líders del Partit. N'esdevingué el seu líder l'any 1989.
Seguint la caiguda del comunisme, esdevingué el líder de del partit comunista reformat, anomenat llavors Lliga de Comunistes de Croàcia - Partit dels Canvis Democràtics. Durant la campanya per a les eleccions parlamentàries de Croàcia del 1990, Račan es va fer famós per manifestar públicament que creia que la Unió Democràtica Croata (HDZ) nacionalista era un «partit d'intencions perilloses».
El seu partit guanyà les eleccions parlamentàries de Croàcia del 2000, i Račan esdevingué el primer ministre amb l'ajuda del HSLS, i altres partits concentrats en el bloc centrista que posteriorment gestionaren diferents ministeris. En un principi Račan va ser un líder que simbolitzava la ruptura amb l'autoritarisme i el nacionalisme del passat. Però fou incapaç de liderar un govern format per una coalició de sis partits, i el seu estil de governació es pot resumir amb la frase en croat Odlučno možda («Decisiu potser» en català).
Després de molts problemes, formà un nou govern lleugerament modificat respecte a l'anterior que romandria al poder fins a les eleccions següents. A les eleccions del novembre de 2003, el seu partit va perdre la majoria parlamentària.
Ivica Račan es casà tres cops i té dos fills del seu primer matrimoni.
# Germans Dardenne

Jean-Pierre Dardenne (Engis, 21 d'abril de 1951) i Luc Dardenne (Awirs, 10 de març de 1954) són dos germans cineastes i guionistes belgues de la província valona de Lieja (Bèlgica). Junts escriuen, dirigeixen i produeixen pel·lícules i s'han denominat a si mateixos com «una persona amb quatre ulls».
Els germans Dardenne van començar la seva carrera realitzant documentals a final dels anys 1970 i ja el 1987 van rodar una primera obra de ficció, Falsch. No obstant això, no van obtenir el reconeixement de la crítica internacional fins a La promesa, el seu tercer llargmetratge, reconeixement que es va consolidar amb Rosetta, pel·lícula guanyadora de la Palma d'Or a l'edició número 52 del Festival de Cannes. Des d'aleshores, totes les seves pel·lícules han participat en la secció oficial a concurs del festival i el 2005 van guanyar una segona Palma d'Or amb El nen.

## Filmografia

| Any | Títol | Premis |
| 1987 | Falsch |
| 1992 | Je pense à vous |
| 1996 | La promesse | Seminci: Espiga d'or |
| 1999 | Rosetta | Cannes: Palma d'Or Cannes: Millor actriu per Émilie Dequenne. |
| 2002 | El fill | Cannes: Millor actor per a Olivier Gourmet. |
| 2005 | L'enfant | Cannes: Palma d'Oro Guldbagge: millor pel·lícula estrangera |
| 2008 | Le silence de Lorna | Cannes: millor guió |
| 2011 | El nen de la bicicleta | Cannes: gran premi del jurat (exaequo) Premis del cinema Europeu: millor guió. |
| 2014 | Dos dies, una nit | |
| 2016 | La noia desconeguda | |
| 2019 | El jove Ahmed | Cannes: premi a la millor direcció. |
| 2022 | Tori et Lokita | Cannes: premi 75 anniversari. |

## Referències

* ↑ «Jean-Pierre Dardenne - IMDb» (en anglès). [Consulta: 30 gener 2016].
* ↑ «Luc Dardenne - IMDb» (en anglès). [Consulta: 30 gener 2016].

## Enllaços externs

* Masterclass Jean Pierre & Luc Dardenne

## Bibliografia

* Luc Dardenne, Au dos de ens images, 1991-2005, suivi du scénario du Fils et de L'Enfant, de Jean-Pierre et Luc Dardenne., Ed. du Seuil, La Librairie du XXIème siécle, 2005. En francès.
# Infern als carrers

Infern als carrers (original: Lesser Prophets) és una pel·lícula de 1997 dirigida per William DeVizia i escrita per Paul Diomede. Va ser protagonitzada per John Turturro, Jimmy Smits, Scott Glenn i Elizabeth Perkins.

## Argument

Tres corredors d'apostes de baix nivell (DiCenzo, Badalucco i Spencer) escapen de la policia i obren un negoci en un altre lloc. Per casualitat, un policia els troba; en comptes de detenir-los novament, els exigeix diners que el seu germà, que s'ha suïcidat, havia perdut apostant amb ells. Un estrany individu anomenat Leon (Turturro), coneix un dels corredors i els brinda informació sobre un futur negoci de guanys segurs. Alhora, Leon s'ha fet amic d'un noi que viu en l'apartament del costat, la mare del qual pateix abusos per part del seu espòs, que du a terme misteriosos negocis delictius. Les equivocacions i les bones intencions del policia, els corredors, el delinqüent, l'esposa i Leon desemboquen en un final on prevalen els diners i els assassinats.

## Repartiment

* John Turturro: Leon
* George DiCenzo: Jerry
* Michael Badalucco: Charlie
* John Spencer: Ed
* Jimmy Smits: Mike
* Scott Glenn: Iggy
* Elizabeth Perkins: Susan
* Zachary Badalucco: Fill de Charlie
* Amy Brenneman: Annie
* Robert Miano: Sal
* Jade Ostner: Child
* Joe Paparone: Vinny
* Mike Starr: Larry

## Referències

* ↑ Infern als carrers (en anglès).
* ↑ (en anglès).
# Ràfia

«Ràfia» té aquests significats:
* Ràfia (planta), gènere de la família de les palmeres (Arecàcies)
* Ràfia o Rafah, ciutat de la costa de Palestina entre Gaza i Rhinocura
* batalla de Ràfia 217 aC
# Rhodometra sacraria

Rhodometra sacraria és un lepidòpter ditrisi de la família dels geomètrids (Geometridae). Es pot trobar a Europa, Àfrica i bona part d'Àsia.

## Característiques

Envergadura alar d'entre 22 i 28 mm. Fàcilment distingible per la franja de color caoba, situada sobre fons groguenc, que travessa diagonalment les ales anterior fins a l'àpex. Ales anteriors blanques. Acostuma a descansar sobre branquillons i herbes primes i adquireix una postura on col·loca les ales paral·leles entre si.

## Història natural

Habita en prats, clarianes de bosc, vores de camins, jardins i ambients urbans. Vola d'abril a octubre. Les erugues imiten a les branques seques i, per tant, són difícils de localitzar. S'alimenta de Polygonum aviculare, Rumex i altres poligonàcies.

## Referències

* ↑ «BioLib - Rhodometra sacraria» (en anglès). de Jong, Y.S.D.M.. [Consulta: 25 juny 2024].

## Enllaços externs

* El Medi Natural del Bages Arxivat 2014-02-03 a Wayback Machine. (català)
* Waste Magazine (castellà)
* UK Moths (anglès)
* Biodiversidad Virtual (castellà)
# PMIC

PMIC (acrònim de Power management integrated circuits) és un circuit integrat la funcionalitat del qual és la gestió del subministrament de potència elèctrica. Els PMIC van soldats damunt un substracte anomenat PCB i van acompanyats d'altres components electrònics passius (resistències, condensadors i inductors).

## Aplicacions

Els PMIC s'apliquen en productes electrònics d'alta densitat d'integració (telèfons i tauletes mòbils) amb les següents funcionalitats :
* Convertidors DC/DC.
* Carregadors de bateries.
* Fig.2 Exemple d'IC de la casa Dialog Semiconductor (imatge del Dau (circuit integrat)).Selecció de fonts d'alimentació múltiples.

## Fabricants

Els més representatius :
Samsung Semiconductor, STMicroelectronics, Intel, Marvell Semiconductor, Qualcomm, MediaTek, IXYS, Freescale Semiconductor, Dialog Semiconductor, Silicon Mitus, Exar, International Rectifier, Intersil, Maxim Integrated Products, Linear Technology, Renesas Electronics, Rohm Semiconductor, ON Semiconductor, i Texas Instruments.

## Referències

* ↑ «PMIC (DC/DC, PowerPath and Battery Charger) - Linear Technology» (en anglès). http://www.linear.com.+[Consulta: 9 novembre 2017].
* ↑ «POWER MANAGEMENT» (en anglès). http://www.analog.com.+[Consulta: 9 novembre 2017].
* ↑ «Power Management Unit (PMIC) | Power Management IC (Integrated Circuit) | TI.com» (en anglès). http://www.ti.com. Arxivat de l'original el 2017-11-10. [Consulta: 9 novembre 2017].
* ↑ «PMIC selector» (en anglès). https://eu.mouser.com/Texas-Instruments/Semiconductors/Power-Management-ICs/Power-Management-Specialized-PMIC/_/N-wnww?P=1z0zls6.+[Consulta: 31 octubre 2017].
# Colibrí magnífic

El colibrí magnífic (Eugenes fulgens) és un colibrí el rang del qual de distribució s'estén des de les muntanyes del sud-oest dels Estats Units fins a l'oest de Panamà. És l'únic membre del gènere Eugenes (Gould, 1856).
Mesura 13 cm de llarg. El mascle pesa 10 g i la femella 8.5 g. El bec és negre, llarg i lleugerament corbat. Tots dos sexes llueixen de color fosc tret que la llum del sol capti la iridescència i els brillants colors del plomatge.
La femella s'encarrega completament de la construcció del niu i de la incubació. El niu és una tassa voluminosa localitzada a prop de 3 m del sòl i la niuada consta de dos ous blancs. La incubació dura de 15 a 19 dies i els pollets triguen d'uns 20 a 26 dies a començar a volar.
Aquesta espècie s'alimenta de nèctar, que aconsegueixen d'una àmplia varietat de flors, i petits insectes. El mascle es posa en un lloc visible i defensa els seus territoris d'alimentació agressivament. L'anomenat de l'espècie és un drrrk gutural.

## Referències

* ↑ «Colibrí magnífic». Cercaterm. TERMCAT, Centre de Terminologia. Rev. 11 octubre 2024(català)